text: Áðrenn loyvi kann vera latið til framleiðslu av ravmagni, skal felagið gera eina umhvørvisárinsmeting, sum viðger hvørji árin ætlaða verkætlanin kann hava á náttúru og umhvørvi, og skal umhvørvisárinsmetingin vera góðkend av Umhvørvisstovuni. Felagið skal eisini hava umhvørvisgóðkenning til verkætlanina.
text: #000001
text: Umhvørvisstovan hevur góðkent umhvørvisárinsmetingina fyri vindmylluverkætlanina hjá P/F Magn í Flatnahaga. Harafturat hevur felagið fingið umhvørvisgóðkenningin til verkætlanina.
text: #000002
text: Árinsmetingin hjá P/F Magn viðger hvørja ávirkan vindmylluverkið kann hava á náttúru og umhvørvi. Hugt verður eftir, hvussu vindmyllurnar síggjast í landslagnum, og mett verður, um vindmyllurnar fara at elva til ampa av óljóði, skuggakasti og endurskini. Gjørd er frágreiðing um lívfrøðiliga margfeldið í økinum, har mett verður um ávirkan á djóra- og plantulív.
text: #000004
text: Plantur og skordýr í økinum eru øll vanlig í Føroyum og ikki hótt. Vindmyllurnar kunnu møguliga ávirka fugl, men lítið av fugli er í økinum frammanundan
text: #000005
text: Óljóð frá vindmyllum stavar í høvuðsheitum frá veingjunum. Skuggakast kemur mest fyri, tá sólin stendur lágt á luftin og sólin skínur ígjøgnum veingjabreiðið hjá myllunum.
text: #000006
text: Mett verður ikki, at skuggakast ella endurskin frá vindmyllunum verður til ampa. Tað er ikki mett at ampi verður av óljóði í verandi bústaðarøkjum. Tó vísa simuleringar, at óljóð frá vindmyllunum verður omanfyri markvirðið í parti av øki, sum er ætlað til bústaðarbygging, sambært byggisamtyktini hjá Tórshavnar kommunu. Tórshavnar kommuna metir ikki, at bygt verður í hesum øki komandi 20 árini. Hetta er nærri lýst í góðkenningini.
text: #000007
text: Í umhvørvisárinsmetingini hevur Umhvørvisstovan sett ávísar treytir til Magn, ið skulu tryggja at árini á náttúru verður minst møguligt, og at fylgt verður við gongdini hjá fugli í økinum.
text: #000009
text: Avgerðin kann kærast til landsstýrismannin við umhvørvismálum. Møgulig kæra skal sendast Umhvørvisstovuni, Traðagøta 38, FO-165 Argir ella us@us.fo í seinasta lagi 18. september 2020.
text: #000015
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000020
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000022